Mám používať na tvár iný krém ako na chodidlá alebo na telo?
Je to potrebné len v prípade, ak sa v príbalovom letáku vylučuje použitie na tvár, čo nie je prípad žiadneho z prípravkov Linola. Z charakteristických vlastností prípravku však môže vyplývať, že niektorým oblastiam sa dáva prednosť pred inými. Prípravok Linola Face je určený na použitie na pokožku na tvári, ale môže sa, samozrejme, používať aj na pokožku v iných oblastiach. Keďže krém obsahuje aj vysoko koncentrované prírodné rastlinné oleje v emulzii voda v oleji, zabezpečuje silnú a dlhodobú hydratáciu. Obsahuje 30 % lipidov a môžete s ním dosiahnuť rovnaký účinok ako pri použití iných krémov s vyšším obsahom lipidov.
Esenciálne (= životne dôležité) mastné kyseliny sú nenahraditeľné pre zdravie a kyselina linolová (= nenasýtená mastná kyselina s dvojitou väzbou) je preto mimoriadne dôležitá. Kyselina linolová stabilizuje štruktúry bunkových  membrán a pokožky. Z tohto dôvodu tvorí približne 20 % všetkých mastných kyselín prítomných v zdravej pokožke. Ak sa táto hladina zníži, na koži sa vytvárajú šupiny, pokoža je suchá a neelastická.  Keďže esenciálne mastné kyseliny sa nedokážu vytvárať v tele alebo v pokožke, musia byť dodávané prostredníctvom rastlinných olejov (napr. slnečnicového, bodliakového a pupalkového oleja) alebo v čistej forme. Pri použití krémov obsahujúcich kyselinu linolovú je táto mastná kyselina priamo dostupná pre pokožku, čím pomáha regenerovať a zachovať jej funkčnosť.